BENDRI REIKALAVIMAI PROJEKTAMS

1. Reikalavimai projekto veikloms.

Projekto veiklos turi atitikti vietos plėtros strategijos veiksmą, kuriam
įgyvendinti vietos veiklos grupė šį projektą atrinko, ir atitikti bent vieną iš
pagal Aprašus remiamų veiklų.

2. Galimi projekto įgyvendinimo terminai.

Projektas turi būti pradėtas įgyvendinti, t. y. projekto finansavimo sutartis
sudaryta, ne vėliau kaip iki 2020 m. rugsėjo 30 d. Projektų veiklos turi būti
baigtos ne vėliau nei 2022 m. gruodžio 31 d.
Projekto veiklos, įskaitant ir veikloms vykdyti reikalingus pirkimus, gali būti
pradėtos įgyvendinti ir projekto išlaidos gali būti patirtos iki projekto sutarties
pasirašymo, bet ne anksčiau nei projektas bus įtrauktas į vietos veiklos grupės
sudarytą vietos plėtros projektų sąrašą.

3. Projekto veiklų įgyvendinimo teritorija.

Projekto veiklos gali būti vykdomos tik Lietuvos Respublikos teritorijoje.

4. Reikalavimai projekto pareiškėjams ir partneriams.

Pareiškėjais ir partneriais gali būti juridiniai asmenys bei juridinių asmenų
filialai ir atstovybės.
Pareiškėjas ir partneris savo veiklą turi vykdyti (veikti) vietos plėtros
strategijos įgyvendinimo teritorijoje ar besiribojančioje teritorijoje.
Laikoma, kad juridinis asmuo vykdo veiklą vietos plėtros strategijos
įgyvendinimo teritorijoje, jei vietos plėtros strategijos įgyvendinimo
teritorijoje esančiu adresu yra registruota juridinio asmens buveinė ir (arba)
yra nekilnojamas turtas, kurį nuosavybės, nuomos, panaudos ar kitais teisėtais
pagrindais valdo juridinis asmuo ir kuriame nekilnojamąjį turtą valdantis
asmuo ar jo atskiras padalinys, filialas, atstovybė vykdo faktinę veiklą.
Laikoma, kad juridinis asmuo vykdo veiklą besiribojančioje teritorijoje, jei
besiribojančioje teritorijoje esančiu adresu yra registruota juridinio asmens
buveinė ir (arba) yra nekilnojamas turtas, kurį nuosavybės, nuomos, panaudos
ar kitais teisėtais pagrindais valdo juridinis asmuo ir kuriame nekilnojamąjį
turtą valdantis asmuo ar jo atskiras padalinys, filialas, atstovybė vykdo faktinę
veiklą.
Laikoma, kad juridinio asmens filialas, atstovybė vykdo veiklą vietos plėtros
strategijos įgyvendinimo teritorijoje ar besiribojančioje teritorijoje, jei jis
vietos plėtros strategijos įgyvendinimo teritorijoje ar besiribojančioje
teritorijoje vykdo faktinę veiklą.
Pareiškėjas ir partneriai turi turėti teisę (pagal įstatus, nuostatus) užsiimti ta
veikla, kuriai vykdyti skirtas projektas.
Pareiškėjas (jeigu jis nėra biudžetinė įstaiga ar vietos veiklos grupė) paraiškos
dėl projekto finansavimo pateikimo Įgyvendinančiajai institucijai dieną turi
būti registruotas Juridinių asmenų registre ne trumpiau kaip 2 metus.
Partneriui reikalavimai dėl veiklos trukmės netaikomi.
Pareiškėjas ir partneris (kurių veikla finansuojama iš kitų lėšų, nei Lietuvos
Respublikos valstybės ir (arba) savivaldybių biudžetų ir (arba) valstybės
pinigų fondų) turi atitikti šias sąlygas:
1) jam nėra iškelta byla dėl bankroto arba restruktūrizavimo,
pradėtas ikiteisminis tyrimas dėl ūkinės komercinės veiklos, taip pat jis nėra
likviduojamas ar dėl jo priimtas kreditorių susirinkimo nutarimas bankroto
procedūras vykdyti ne teismo tvarka;
2) paraiškos pateikimo dieną jis neturi su mokesčių ir socialinio
draudimo įmokų mokėjimu susijusių skolų, viršijančių kiekvienu atveju 50
eurų sumą; laikoma, kad pareiškėjas (partneris) skolų neturi ir tuo atveju, jei
jam Lietuvos Respublikos teisės aktų nustatyta tvarka yra atidėti mokesčių
arba socialinio draudimo įmokų mokėjimo terminai;
3) jo vadovas ar kitas (kiti) asmuo (asmenys), turintis (-ys) teisę
surašyti ir pasirašyti pareiškėjo (partnerio) apskaitos dokumentus (t. y.
pagrindinis akcininkas (turintis daugiau nei 50 proc. akcijų), savininkas,
ūkinės bendrijos tikrasis narys (-iai) ar mažosios bendrijos atstovas (-ai),
turintis (-ys) teisę juridinio asmens vardu sudaryti sandorį, ar buhalteris (-iai)
neturi neišnykusio arba nepanaikinto teistumo;
4) dėl jo per paskutinius 5 metus nebuvo priimtas ir įsiteisėjęs
apkaltinamasis teismo nuosprendis už dalyvavimą bendrininkų grupėje,
organizuotoje grupėje, nusikalstamame susivienijime, jų organizavimą ar
vadovavimą jiems, kyšininkavimą, prekybą poveikiu, papirkimą,
piktnaudžiavimą, tarnybos pareigų neatlikimą, sukčiavimą, turto pasisavinimą,
turto iššvaistymą, turtinės žalos padarymą apgaule, turto sunaikinimą ar
sugadinimą, neteisėtą praturtėjimą, kontrabandą, muitinės apgaulę, neteisėtą
disponavimą akcizais apmokestinamomis prekėmis, neteisėtą prekių ar
produkcijos neišvežimą iš Lietuvos Respublikos, neteisėtą vertimąsi ūkine,
komercine, finansine ar profesine veikla, neteisėtą juridinio asmens veiklą,
svetimo prekių ar paslaugų ženklo naudojimą, apgaulingą pareiškimą apie
juridinio asmens veiklą, mokesčių nesumokėjimą, kredito, paskolos ar
tikslinės paramos panaudojimą ne pagal paskirtį ar nustatytą tvarką, kreditinį
sukčiavimą, skolininko nesąžiningumą, nusikalstamą bankrotą, netikros
elektroninės mokėjimo priemonės gaminimą, tikros elektroninės mokėjimo
priemonės klastojimą ar neteisėtą disponavimą elektronine mokėjimo
priemone arba jos duomenimis, neteisėtą elektroninės mokėjimo priemonės ar
jos duomenų panaudojimą, neteisingų duomenų apie pajamas, pelną ar turtą
pateikimą, deklaracijos, ataskaitos ar kito dokumento nepateikimą, apgaulingą
ar aplaidų apskaitos tvarkymą, nusikalstamu būdu gauto turto įgijimą ar
realizavimą, nusikalstamu būdu įgytų pinigų ar turto legalizavimą, netikrų
pinigų ar vertybinių popierių pagaminimą, laikymą arba realizavimą,
dokumento suklastojimą ar disponavimą suklastotu dokumentu, antspaudo,
spaudo ar blanko suklastojimą, dalyvavimą kokioje nors kitoje neteisėtoje
veikloje, kenkiančioje Lietuvos Respublikos ir (arba) ES finansiniams
interesams.
Kai pareiškėjas projektą numato įgyvendinti kartu su partneriu (-iais),
pareiškėjas turi paraiškoje pagrįsti partnerio įtraukimo į projektą būtinumą ir
iki paraiškos pateikimo įgyvendinančiajai institucijai dienos sudaryti su
partneriu (-iais) jungtinės veiklos sutartį.
Vietos plėtros strategijos įgyvendinimo teritorija - vietos plėtros strategijoje,
kuriai įgyvendinti skirtas projektas, apibrėžta teritorija, kurioje numatyta
įgyvendinti vietos plėtros strategiją.
Besiribojanti teritorija – savivaldybės, kurios teritorijoje yra vietos plėtros
strategijos įgyvendinimo teritorija, teritorijos dalis, nesutampanti su vietos
plėtros strategijos įgyvendinimo teritorija, arba savivaldybės teritorija, kuri
ribojasi su savivaldybės, kurioje įgyvendinama vietos plėtros strategija,
teritorija, arba žuvininkystės vietos plėtros strategijos įgyvendinimo teritorija,
kuri sutampa (ar iš dalies sutampa) su vietos plėtros strategijos įgyvendinimo
teritorija.

5. Projekto veiklų dalyviai.
Projekto nauda turi būti skirta ne mažiau kaip 5 projekto veiklų dalyviams.
Projekto veiklų dalyvis – projekto veiklose dalyvaujantis tikslinės grupės
atstovas (fizinis asmuo).
Tikslinė grupė – socialinė grupė ar jos dalis, į kurią orientuota pareiškėjo
vykdoma projekto veikla.
Detalesnė informacija apie reikalavimus tikslinėms grupėms bus pateikiama
kitose dalyse, aprašant reikalavimus atskiroms, pagal Aprašus remiamoms
veikloms.

6. Projektui skiriamo finansavimo dydis, finansavimo intensyvumas, nuosavas įnašas. 

Didžiausia galima projektui skirti finansavimo suma – paramos lėšų (t. y.
Europos Sąjungos struktūrinių fondų ir Lietuvos Respublikos valstybės
biudžeto lėšų) suma, nustatyta projektui miesto vietos veiklos grupės
patvirtintame vietos plėtros projektų sąraše.
Projekto finansuojamoji dalis (t. y. ministerijos projektui skiriamas
finansavimas iš Europos Sąjungos struktūrinių fondų ir Lietuvos Respublikos
valstybės biudžeto lėšų) gali sudaryti ne daugiau kaip 92,5 proc. visų tinkamų
finansuoti projekto išlaidų.
Pareiškėjas privalo prisidėti prie projekto finansavimo ne mažiau nei 8 proc.
visų tinkamų finansuoti projekto išlaidų. Jeigu vietos plėtros strategijos dalyje
„Vietos plėtros strategijos finansinis planas“ veiksmo, kuriam įgyvendinti
skirtas projektas, išlaidoms buvo nurodytas didesnis nei 8 proc. pareiškėjo
lėšų prisidėjimo procentas, pareiškėjas privalo prisidėti prie projekto
finansavimo ne mažesniu nei minėtos vietos plėtros strategijos dalyje
veiksmui nurodytu procentu.
Pareiškėjas savo iniciatyva ir savo lėšomis gali prisidėti prie projekto
įgyvendinimo didesne, nei reikalaujama, lėšų suma.
Pareiškėjo (partnerio) nuosavą įnašą gali sudaryti ne tik prisidėjimas lėšomis -
nuosavas įnašas gali būti formuojamas ir iš:
1) projekto veiklas vykdančių savanorių savanoriškos veiklos, tiesiogiai
susijusios su projekto veiklų vykdymu;
2) pareiškėjo (partnerio) projekto veiklų vykdytojams ir (ar) projekto
veiklų dalyviams mokamo darbo užmokesčio, apskaičiuoto ir išmokėto
jiems už darbo laiką, kurio metu darbuotojai vykdė projekto veiklas ar
dalyvavo projekto veiklose, ir susijusių darbdavio įsipareigojimų
išlaidos;
3) projekto veikloms vykdyti reikalingo pareiškėjo (partnerio) valdomo
nekilnojamojo turto.
Detalesnė informacija apie šias išlaidas pateikiama kitose Atmintinės dalyse.

7. Tinkamos finansuoti projekto vykdymo išlaidos, kurios nėra tiesiogiai susiję su konkrečių projekto veiklų vykdymu.

Visuose projektuose yra tinkamos finansuoti:
7.1. Informavimo apie projektą išlaidos (jos paraiškoje nurodomos
prie išlaidų kategorijos Nr. 6 ,,Informavimas apie projektą“), t. y:
1) privalomų viešinimo priemonių rengimo išlaidos.
Privalomos projekto viešinimo priemonės:
- plakatas (ne mažesnis kaip A3 formato), kuriame pateikta
informacija apie įgyvendinamą projektą ir finansavimą iš Europos socialinio
fondo lėšų. Plakatas turi būti pakabintas projekto įgyvendinimo pradžioje
visuomenei gerai matomoje vietoje (pavyzdžiui, prie įėjimo į pastatą);
- informacijos apie įgyvendinamą projektą, jo tikslų, rezultatų
apibūdinimas ir informacija apie projekto finansavimą iš Europos socialinio
fondo lėšų skelbimas interneto svetainėje (jei projekto vykdytojas tokią turi);
- informacijos apie projekto finansavimą iš tam tikro (-ų) ES
struktūrinio (-ių) fondo (-ų) ir (ar) Lietuvos Respublikos valstybės biudžeto
lėšų pranešimas (gali būti žodinis) projektą įgyvendinantiems asmenims,
projekto tikslinėms grupėms, projekto rezultatais besinaudojantiems
asmenims;
- Europos Sąjungos 2014–2020 metų struktūrinių fondų ženklo
naudojimas dokumentuose, skirtuose visuomenei ar projekto dalyviams
informuoti, įskaitant dalyvavimo renginiuose patvirtinimo dokumentus ar
kitus pažymėjimus, ir informavimas apie finansavimą iš Europos Sąjungos
fondo lėšų;
2) su projekto pristatymu susijusios reprezentacinės išlaidos
(išskyrus išlaidas alkoholiui ir tabakui).
Informavimui apie projektą skirtų renginių organizavimo išlaidos
apmokamos taikant renginio organizavimo fiksuotąjį įkainį, kurio dydis
nustatytas Renginio organizavimo fiksuotojo įkainio nustatymo tyrimo
ataskaitoje, skelbiamoje interneto svetainėje www.esinvesticijos.lt skiltyje
„Dokumentai“, ieškant „Tyrimai“ ir „Supaprastinto išlaidų apmokėjimo
tyrimai“.
Informavimo apie projektą išlaidos negali viršyti 3 proc. visų projekto
tinkamų finansuoti išlaidų.
7.2. Netiesioginės projekto išlaidos (jos paraiškoje nurodomos prie išlaidų kategorijos Nr. 7 ,,Netiesioginės išlaidos ir kitos išlaidos pagal fiksuotąją projekto išlaidų normą“).
Tinkamos finansuoti yra su projekto administravimu susijusios
išlaidos, t. y.:
1) projekto vykdytojo ir (ar) partnerių darbuotojų darbo užmokesčio
išlaidos už laiką, dirbtą administruojant projektą;
2) projektą administruojančių asmenų mokymų projekto
administravimo klausimais išlaidos;
3) su projekto administravimo reikmėmis susijusių prekių įsigijimo
išlaidos;
4) su projekto administravimo reikmėmis susijusių patalpų nuomos
išlaidos;
5) įrangos, transporto priemonių, kai jos susijusios su projekto
administravimu, nuomos išlaidos;
6) projekto administravimo paslaugų, teisinių ir kitų konsultacijų
išlaidos;
7) projekto administravimo reikmėms būtinų komunalinių ir ryšio
paslaugų išlaidos ir įsigyto ir (arba) nuomojamo turto eksploatavimo išlaidos;
8) kitos su projekto administravimu susijusios išlaidos.
Netiesioginės projekto išlaidos apmokamos taikant fiksuotąją projekto
išlaidų normą, kuri projektui apskaičiuojama vadovaujantis Projektų taisyklių
10 priedu. Konkrečiam projektui taikomą fiksuotąją projekto išlaidų normą
nustato įgyvendinančioji institucija projekto tinkamumo finansuoti vertinimo
metu, remdamasi projekto biudžetu ir neviršydama Projektų taisyklių 10
priedo 3 punkte nustatytų didžiausių ribų.
Netiesioginių projekto išlaidų apskaičiavimo pavyzdys pateiktas
www.miestobendruomenė.lt svetainėje, skiltyje „Mokymai vietos grupių
atstovams: http://www.miestobendruomene.lt/2018/09/10/mokymai-vietos-veiklos-grupiu-atstovams/.

8. Netinkamos finansuoti veiklos ir išlaidos. 

8.1. Nefinansuojamos veiklos:
1) veiklos, skirtos padėti romų tautybės asmenims integruotis į darbo rinką ir
visuomenę tuo atveju, kai nurodytas veiklas vykdo bent vienas iš šių
juridinių asmenų: Narkotikų, tabako ir alkoholio kontrolės departamentas,
VšĮ Romų visuomenės centras, Lietuvos čigonų bendrija „Čigonų laužas“,
Lietuvos romų bendruomenė, Romų integracijos namai, Romų integracijos
centras, Lietuvos čigonų bendrijos „Čigonų laužas“ Šalčininkų rajono skyrius.
Jeigu veiklas, skirtas padėti romų tautybės asmenims integruotis į darbo
rinką ir visuomenę, vykdo kiti, nei šioje pastraipoje išvardinti juridiniai
asmenys, šios veiklos yra tinkamos finansuoti.
Veiklomis, skirtomis padėti romams integruotis į darbo rinką ir
visuomenę šiuo atveju laikomos tokios veiklos: individualus ar grupinis
romų motyvavimas, asmens poreikių vertinimas, socialinių ir darbinių įgūdžių
ugdymas, palaikymas bei atkūrimas; sociokultūrinių paslaugų romams
teikimas; romų profesinis orientavimas, informavimas, konsultavimas; romų
bendrųjų įgūdžių (pvz., skaitmeninio raštingumo, kalbų, verslumo) ugdymas;
romų profesinis mokymas; romų praktinių darbo įgūdžių ugdymas darbo
vietoje; tarpininkavimas ar kita pagalba romams įsidarbinant bei įsidarbinus.
2) veiklos, skirtos pagerinti prieglobstį gavusių užsieniečių (t. y. trečiosios
šalies (ne Europos Sąjungos valstybės narės) piliečių arba asmenų be
pilietybės, kuriems pagal Lietuvos Respublikos įstatymą „Dėl užsieniečių
teisinės padėties“ suteiktas pabėgėlio statusas arba papildoma apsauga, ir jų
šeimos nariams) integracijos sąlygas, tuo atveju, kai nurodytas veiklas
vykdo Pabėgėlių priėmimo centras arba Lietuvos Raudonojo Kryžiaus
draugija (t. y. tie juridiniai asmenys, kurie tokias veiklas įgyvendina
Prieglobsčio, migracijos ir integracijos fondo lėšomis). Jeigu veiklas, skirtas
pagerinti prieglobstį gavusių užsieniečių integracijos sąlygas, vykdo kiti,
nei pirmiau nurodyti juridiniai asmenys, šios veiklos yra tinkamos
finansuoti.
Veiklomis, skirtomis pagerinti nurodytų asmenų integracijos sąlygas, šiuo
atveju laikomos tokios veiklos: prieglobstį gavusių užsieniečių gyvenimo
sąlygų gerinimas aprūpinant maistu, higienos reikmenimis, būtiniausiais
drabužiais ir avalyne; teisinės konsultacijos ir (arba) paslaugos; asmens
ambulatorinės sveikatos priežiūros paslaugos; psichologinė pagalba ir (arba)
konsultacijos; lietuvių kalbos mokymai ir (arba) kursai; Lietuvos Respublikos
Konstitucijos pagrindų mokymai; pilietinio orientavimo mokymai ir (arba)
kursai, apimantys, pvz., visuomenės pažinimo, supažindinimo su Lietuvos
teisine, socialinės apsaugos, sveikatos priežiūros, švietimo sistemomis ir pan.;
profesinis orientavimas ir (arba) konsultavimas; informavimas, konsultavimas,
tarpininkavimas, atstovavimas ir kita socialinė pagalba; kompiuterinio
raštingumo mokymai ir (arba) kursai; renginių ar kitos bendros veiklos su
visuomene organizavimas; socialinių įgūdžių ugdymas ir laisvalaikio
organizavimas.
5) neformaliojo švietimo veiklos, jeigu jas vykdo bent vienas iš šių
juridinių asmenų: Švietimo mainų paramos fondas, Kvalifikacijų ir
profesinio mokymo plėtros centras, Švietimo aprūpinimo centras ir Ugdymo
plėtotės centras, vykdomos neformaliojo švietimo veiklos. Jeigu
neformaliojo švietimo veiklas vykdo kiti, nei šioje pastraipoje nurodyti,
juridiniai asmenys, neformaliojo švietimo veiklos yra tinkamos
finansuoti;
6) mokymas pagal formaliojo švietimo (įskaitant profesinio mokymo) ir
studijų programas.

8.2. Netinkamos finansuoti išlaidos:
1) tikslinėms grupėms skirto perduoti naudoti (išdalinti) trumpalaikio turto
(maisto produktų, higienos prekių, drabužių ir pan.) įsigijimo išlaidos;
2) medicinos įrangos, vaistinių preparatų įsigijimo išlaidos (medicinine įranga
nėra laikoma tokia įranga, kuri, siekiant grąžinti ar palaikyti asmens sveikatos
ir fizinę būklę, yra naudojama fiziniams pratimams atlikti);
3) apgyvendinimo sveikatos priežiūros įstaigose ir su tuo susijusios išlaidos;
4) transporto priemonių įsigijimo išlaidos;
5) išperkamosios ar finansinės nuomos (lizingo) apmokėjimo išlaidos;
6) paskolų, garantijų, dotacijų, pašalpų fiziniams ir juridiniams asmenims
teikimas;
7) įmonių ir jų produkcijos pristatymo užsienyje vykstančiuose tarptautinėse
parodose. Mugėse ir verslo misijose išlaidos;
8) projektinių pasiūlymų ir paraiškų rengimo išlaidos
9) pridėtinės vertės mokestis (toliau – PVM), kurį pagal Lietuvos Respublikos
teisės aktus galima įtraukti į PVM atskaitą, net jeigu toks PVM į atskaitą
įtrauktas nebuvo, bei PVM, kurį sumokėjo užsienio apmokestinamasis asmuo
(kaip jis apibrėžtas Pridėtinės vertės mokesčio įstatyme);
10) naudoto turto įsigijimo išlaidos, išskyrus atvejus, kai mokymo(si) tikslais
perkama įranga ar kitas turtas, kurie bus naudojami ne pagal pirminę savo
paskirtį, ar kai dėl paveldosaugos reikalavimų teisės aktuose nustatytais
atvejais negalima naudoti naujų medžiagų;
11) išlaidos, patirtos atsiradus teigiamiems skirtumams dėl valiutos kurso
pasikeitimo;
12) baudos, nuobaudos ir bylinėjimosi išlaidos;
13) išlaidos, kurios padidina projekto sąnaudas, proporcingai nesukurdamos
pridėtinės vertės;
14) nepagrįstai didelės išlaidos (įgyvendinančioji institucija turi teisę atlikusi
rinkos kainų analizę pripažinti netinkamomis finansuoti tą išlaidų dalį, kuri
viršija analizės išvadoje nurodytą konkrečiai investicijai nustatytą didžiausią
rinkos kainą);
15) išlaidos, patirtos vykdant sutartis (jų dalį), sudarytas su tarpininkais ar
konsultantais, kuriose darbų ar paslaugų kaina siejama su išlaidų dydžiu,
nepagrįstu faktine atlikto darbo ar suteiktų paslaugų verte;
16) išlaidos, patirtos iš projekto vykdytojo ar partnerio įsigyjant prekes,
paslaugas (įskaitant trumpalaikio ir ilgalaikio turto, taip pat nekilnojamojo
turto nuomą) ar darbus;
17) išlaidos, kurios anksčiau buvo finansuotos (apmokėtos) iš Lietuvos
Respublikos valstybės biudžeto ir (arba) savivaldybių biudžetų, kitų piniginių
išteklių, kuriais disponuoja valstybė ir (arba) savivaldybės, ES struktūrinių
fondų, kitų ES finansinės paramos priemonių ar kitos tarptautinės paramos
lėšų ir deklaruotos (arba pripažintos deklaruotinomis) EK arba kitai
tarptautinei institucijai ir kurioms apmokėti skyrus ES struktūrinių fondų lėšų
jos būtų pripažintos tinkamomis finansuoti ir (arba) apmokėtos ir deklaruotos
EK arba kitai tarptautinei institucijai daugiau nei vieną kartą.

9. Finansavimo ribojimai.

Projektu ekonominė nauda ūkinę veiklą vykdančiam projekto vykdytojui ir
(ar) partneriui bei projekto dalyviui, kurių veiksmai daro įtaką ar ketinimai,
jeigu būtų įgyvendinti, galėtų daryti įtaką konkurencijai ir prekybai tarp
Europos Sąjungos šalių, (toliau – ūkinės veiklos vykdytojas) gali būti teikiama
tik tokiu atveju, jei: tokią naudą suteikus ūkinės veiklos dalyviui jam per
paskutinius 3 finansinius metus tenkanti nereikšmingos valstybės pagalbos
suma sudarys ne daugiau kaip 200 000 eurų, o jei ūkinės veiklos vykdytojas
veikia transporto sektoriuje – ne daugiau kaip 100 000 eurų.

10.Reikalavimai projektų įgyvendinimui.

Projekto vykdytojas turi užtikrinti, kad:
1) projekto veiklos ir rezultatai būtų prieinami visiems dalyviams,
turintiems skirtingų poreikių (judėjimo, klausos ar kitą negalią turintiems
asmenims, valstybinės kalbos nemokantiems asmenims ir pan.):
- projekto veiklos prireikus būtų organizuojamos patalpose, prieinamose
judėjimo, regos ar kitą negalią turintiems asmenims;
- projekto medžiaga prireikus būtų pritaikyta regos ar kitą negalią
turintiems asmenims, valstybinės kalbos nemokantiems asmenims;
- vykdant projekto veiklas prireikus būtų užtikrintas vertimas į gestų ar
kitą kalbą.
2) iš projektui skirto finansavimo lėšų įsigytas ar sukurtas ilgalaikis
materialusis turtas būtų apdraustas maksimaliu turto atkuriamosios vertės
draudimu nuo visų galimų rizikos atvejų. Turtas turi būti apdraustas Projekto
įgyvendinimo laikotarpiui nuo tada, kai yra sukuriamas ar įsigyjamas.
Draudiminio įvykio atveju Projekto vykdytojas turi atkurti prarastą turtą, taip
pat turi užtikrinti, kad tokio įsipareigojimo laikytųsi ir partneris (-iai).
Turto draudimo išlaidos finansuojamos iš projekto netiesioginių išlaidų.